
Exp. núm. 0047.2024

Assumpte: Atorgament d’ajuts individuals de desplaçament (AID) adreçats a l’alumnat d’ensenyaments obligatoris, de segon cicle d’educació infantil i alumnes d’educació especial, escolaritzats en centres educatius sufragats amb fons públics de la comarca de l’Anoia per al curs 2023-2024.

Objecte: Aprovació Bases específiques i Convocatòria.


PROPOSTA D’ACORD

Atès que el Decret 161/1996, de 14 de maig, pel qual es regula el servei escolar de transport, en els seu article 8 estableix que quan no sigui possible establir línies de transport escolar, s’assignaran ajuts individuals de desplaçament a les famílies per tal d’assegurar el trasllat dels escolars als centres on estan matriculats. Per altra part, de conformitat la disposició addicional primera del Decret 161/1996, de 14 de maig té en compte la possibilitat que, quan les necessitats d’escolarització en un determinat municipi així ho aconsellin, i d’acord  amb les consignacions  pressupostàries existents,  es podrà facilitar el servei escolar de transport o la concessió  d’ajuts destinats a l’alumnat que cursi el segon cicle  d’educació infantil que hagi de desplaçar-se fora del seu municipi de residència i a l’alumnat d’educació obligatòria que hagi de desplaçar-se a centres docents del mateix municipi però distants del seu lloc de residència, superior a 2 km.

Atès que la finalitat dels AID és la de garantir la gratuïtat del desplaçament a l’alumnat d’educació obligatòria i de segon cicle d’educació infantil que hagi d’escolaritzar-se fora del seu municipi de residència, en cas que no es disposi del servei de transport gratuït fins al centre escolar, situat fora del seu municipi de residència, o en el cas que el domicili estigui a una distància superior a 2 km de la parada de transport escolar, del centre adscrit fora del seu municipi.

De conformitat amb la Ordenança General de Subvencions del Consell Comarcal, aprovada definitivament per acord del Ple de 26 de juny de 2017 i publicada al Butlletí Oficial de la Província del  dia 28 de setembre de 2018, estableix les bases reguladores  generals  del  procediment  de  concessió  de subvencions (article 17 de la Ordenança). La lletra a) de l’apartat 2 de l’article 23 de la referida Llei General de Subvencions, a més de disposar que la convocatòria haurà d’incorporar la notificació de la disposició que estableixin, si s’escau, les bases reguladores, també preveu la possibilitat que, en consideració a la seva especificitat, aquestes, les bases específiques, s’incloguin en la mateixa convocatòria. En aquest cas s’entén que la naturalesa de la seva aprovació és la d’un acte administratiu amb pluralitat de destinataris i no la d’una disposició general, donat que no té vocació de permanència en l’ordenament jurídic.

Atès que les bases específiques precisament per aquest caràcter, s’inclouen a la convocatòria i no tenen caràcter regulador, sinó més aviat estan referides a aspectes procedimentals i organitzatius de la subvenció. Aquestes bases no tenen vocació d’incorporar-se a la normativa pròpia del Consell Comarcal, sinó que tenen una aplicació temporal limitada i tenen com a objecte concretar el  marc  normatiu aplicable a un procediment concret de concessió d’una subvenció.

Vist l’informe emès per la Cap d’Ensenyament i Cultura del Consell Comarcal de l’Anoia en data 11.04.2024 i vist l’informe jurídic emès en data 15.04.2024.

Vist l’informe d’Intervenció de data  18.04.2024  segons  el  qual  consta  l’observació  següent:  “ Condicionat a l’aprovació de la reducció de l’AD (corresponent) de menjador.”

Es proposa el següent acord:

Primer.– Aprovar la convocatòria i les bases específiques per a l’atorgament, mitjançant el procediment de concurrència competitiva, d’ajuts individuals de desplaçament adreçats a l’alumnat d’ensenyaments obligatoris, de segon cicle d’educació infantil i alumnes d’educació especial, escolaritzats en centres educatius sufragats amb fons públics de la comarca per al curs 2023-2024. Els referits documents s’adjunten al present en l’Annex 1.

Segon.- Sotmetre a exposició pública pel termini de vint dies hàbils les bases aprovades anteriorment, mitjançant un anunci publicat en el Butlletí Oficial de la Província, de conformitat amb l'article 124.2 del

Reglament d'obres, activitats i serveis dels ens locals, al  tauler d’anuncis de la Corporació, al portal web i al DOGC. En cas que no es formulin al·legacions i exhaurit el termini d’exposició, les presents bases esdevindran aprovades definitivament. La present convocatòria restarà condicionada a  l’aprovació definitiva de les bases reguladores.

Tercer.- Aprovar la despesa per un import de 18.604,43.-€ amb càrrec a l’aplicació 36/480.00.08/320 del pressupost vigent. Condicionat a l’aprovació de la reducció de l’AD (corresponent) de menjador.
Quart.- Establir que el termini ordinari de presentació de les sol·licituds dels interessats serà el disposat a la clàusula 8.1 de les bases reguladores, del 3 al 30 de juny de 2024, ambdós inclosos.

Cinquè.- Comunicar el reconeixement d’aquests ajuts i els seus pagaments efectius a la Base de Datos Nacional de Subvenciones.

Sisè.-. Notificar-ho a les àrees afectades així com a les escoles de la comarca de l’Anoia per tal que en facin àmplia difusió.



Jordi Parcerisas Valls President

